b'\n_START_ARTICLE_\nTranslatewiki.net\n_START_SECTION_\nHistorie\n_START_PARAGRAPH_\nTranslatewiki.net blev startet af Niklas Laxstr\xc3\xb6m som lokaliseringsplatform for alle MediaWikis sprog omkring juli 2006. Det hed dengang Betawiki. Foruden overs\xc3\xa6ttelse blev det udviklet med funktionalitet som en test- og udviklingsplatform for MediaWiki (Nukawiki i 2005) med fokus p\xc3\xa5 forbedring af internationaliseringsfunktioner._NEWLINE_I slutningen af 2007 indgik Siebrand Mazeland i styringen af webstedet, som var blevet flyttet til dets nuv\xc3\xa6rende dom\xc3\xa6ne, translatewiki.net._NEWLINE_I april 2008 underst\xc3\xb8ttedes allerede over 100 sprog for MediaWiki og 200 af MediaWikis udvidelser, hvilket gjorde det til "et af de mest oversatte softwareprojekter nogensinde", s\xc3\xa5vel som FreeCol. Siden da, som v\xc3\xa6rende et uafh\xc3\xa6ngigt frivilligt projekt , er det blevet anerkendt som vigtig del i den globale success for MediaWiki og Wikimedia-projekterne drevet af den, s\xc3\xa5som Wikipedia, i over 280 sprog._NEWLINE_I 2009 blev det forbedret med hj\xc3\xa6lp fra et Google Summer of Code-projekt af Niklas Laxstr\xc3\xb6m. Korrekturl\xc3\xa6sningsfunktioner blev introduceret i 2011. I 2012 blev dets overs\xc3\xa6ttelseshukommelse taget i brug p\xc3\xa5 alle Wikimedia-projekter ved brug af Translate._NEWLINE_I 2013 gennemgik overs\xc3\xa6ttelsesplatformen en st\xc3\xb8rre revision gennem "Translate User eXperience"-projektet, kaldet "TUX", herunder "\xc3\xa6ndringer i navigering, redigeringens udseende og brug, overs\xc3\xa6ttelsesomr\xc3\xa5det, filtre, s\xc3\xb8gninger, og farve og stil".'